
Parlamentul României
Camera Deputaţilor

Comisia pentru administraTie publica,         

      
 aprilie 2001

amenajarea teritoriului Si echilibru 
 
                      Nr.121/XVIii/6




 ecologic 





Către






BIROUL PERMANENT AL






CAMEREI DEPUTATILOR



Vă înaintăm, alăturat Raportul la proiectul de Lege pentru aprobarea Ordonanţei de urgenţă a Guvernului nr.236/2000 privind regimul ariilor protejate, conservarea habitatelor naturale, a florei şi faunei sălbatice, trimis comisiei noastre în vederea dezbaterii şi avizării cu adresa nr.168 din 12 martie 2001. 



La întocmirea raportului, Comisia a avut în vedere:

· avizul Comisiei juridice, de disciplină şi imunităţi cu nr.168 din 14 martie 2001;

· avizul Consiliului Legislativ cu nr.1346 din 14 noiembrie 2000.





În raport cu obiectul de reglementare  şi conţinutul său proiectul de lege se încadrează în categoria legilor ordinare.

PRESEDINTE,     


      

 





SECRETAR,

IOAN OLTEAN



KOVACS CSABA TIBERIU

Parlamentul României
Camera Deputaţilor

COMIsia pentru administraTie publica,           



 



      aprilie 2001

amenajarea teritoriului Si echilibru 

            





Nr. 121/XVIII/6

       


    ecologic



RAPORT

asupra proiectului de Lege pentru aprobarea Ordonanţei de urgenţă a Guvernului nr.236/2000 privind regimul ariilor protejate, conservarea habitatelor naturale, a florei şi faunei sălbatice 


În urma examinării proiectului de Lege pentru aprobarea Ordonanţei de urgenţă a Guvernului nr.236/2000 privind regimul ariilor protejate, conservarea habitatelor naturale, a florei şi faunei sălbatice,  care prin obiectul şi conţinutul său se încadrează în categoria legilor ordinare, în şedinţa din     aprilie 2001, comisia a hotărât ca ca proiectul de lege sus-menţionat să fie supus  spre dezbatere şi adoptare Plenului Camerei Deputaţilor, în forma aprobată de Senat în şedinţa din 1 martie 2001, cu următoarele amendamente:



Nr.

crt.
Articolul

(textul iniţial)
Amendamentul propus

Text adoptat de comisie
Motivare

1. 

1. La articolul 4, literele p), ţ), u), v) şi x) vor avea următorul cuprins:

“p) conservare – ansamblul de măsuri care se pun în aplicare pentru menţinerea sau refacerea habitatelor naturale şi a populaţiilor de specii de faună şi de floră sălbatice într-o stare favorabilă în sensul lit.ş) şi ţ);

………………………………………………..

ţ) stare de conservare favorabilă a unei specii – se consideră atunci când:


i) specia se menţine şi este susceptibilă să se menţină pe termen lung ca o componentă viabilă a habitatului său natural;


ii) aria de repartiţie naturală a speciei nu se reduce şi nu există riscul să se reducă în viitor;


iii) există un habitat destul de întins pentru ca populaţiile speciei să se menţină pe termen lung;

u) specii ameninţate – specii periclitate, vulnerabile sau rare;

v) specii prioritare – specii periclitate şi/sau endemice pentru a căror conservare sunt necesare măsuri urgente;

x) specii de interes comunitar – specii care pe teritoriul Uniunii Europene sunt periclitate, vulnerabile, rare sau endemice:


i) periclitate, exceptând cele al căror areal natural este marginal în teritoriu şi care nu sunt nici periclitate nici vulnerabile în regiunea de vest-palearctică;


ii) vulnerabile, adică a căror trecere în categoria speciilor periclitate este probabilă într-un viitor apropiat, în caz de persistenţă a factorilor cauzali;


iii) rare, adică a căror populaţii sunt mici şi care, chiar dacă în prezent nu sunt periclitate sau vulnerabile, riscă să devină; aceste specii sunt localizate în arii geografice restrânse sau sunt rar dispersate pe suprafeţe largi;


iv) endemice şi necesită o atenţie particulară datorită naturii specifice a habitatului lor şi/sau a impactului potenţial al exploatării lor asupra stării lor de conservare.”



2. 

Art.8, alineatele (5) şi (7) se abrogă.



(5) La promovarea actelor normative pentru ariile naturale protejate prevăzute la art. 8 avizele autorităţilor administraţiei publice centrale care administrează suprafeţele terestre şi acvatice din domeniul public de interes naţional au caracter consultativ.


(7) Hotărârile consiliilor judeţene sau locale de declarare a unor arii naturale protejate se comunică autorităţilor teritoriale pentru protecţia mediului, precum şi Academiei Române şi se publică, în condiţiile legii.


3.

La articolul 14, după alineatul (2), se introduce un nou alineat, alin.3, cu următorul cuprins:


“(3) Autorizarea activităţilor în perimetrul ariilor naturale protejate şi în vecinătatea acestora se face cu acordul structurilor de administrare ale ariei naturale protejate.”



4.

Articolul 15 va avea următorul cuprins:


“Art.15. – Sunt ocrotite şi se conservă în regim de protecţie coridoarele ecologice instituite de autoritatea publică centrală pentru protecţia amediului, cu avizul Academiei Române, fiind interzisă orice lucrare şi acţiune care le afectează integritatea.”



5.

La articolul 18, alineatele (6), (8), (10) şi (11) vor avea următorul cuprins:

(6) Consiliile consultative de administrare se organizează la propunerea administraţiei ariei protejate, cu aprobarea autorităţilor publice centrale pentru protecţia mediului.

(8) Componenţa consiliilor ştiinţifice se propune de către administraţia ariilor protejate, cu avizul Academiei Română şi se aprobă de autoritatea publică centrală pentru protecţia mediului.

(10) În cazurile rezervaţiilor ştiinţifice, rezervaţiilor naturale, monumentelor naturii, ariilor speciale de conservare, ariilor de protecţie specială avifaunistică şi celorlalte bunuri ale patrimoniului natural supuse unui regim special de protecţie, care nu sunt cuprinse în perimetrele rezervaţiilor biosferei, ale parcurilor naţionale şi parcurilor naturale, administrarea se poate asigura prin una dintre modalităţile prevăzute la alin. (2) lit. b), c) şi d), pe bază de convenţii încheiate, după caz, cu autoritatea centrală pentru protecţia mediului, Academia Română şi autorităţile administraţiei publice locale.

(11) În situaţiile în care în aceeaşi zonă există arii naturale protejate şi alte bunuri ale patrimoniului natural supuse unui regim special de protecţie, administrarea lor se poate asigura de un singur organ de administrare, în coordonarea directă a inspectoratului judeţean de protecţia mediului.”



6.

Articolul 19 va avea următorul cuprins: 


“Art. 19. (1) Planurile de management şi regulamentele ariilor naturale protejate se elaborează de administratorii ariilor naturale protejate şi se aprobă de către autoritatea centrală pentru protecţia mediului, cu avizul Academiei Române. 


(2) Respectarea planurilor de management şi a regulamentelor este obligatorie pentru administratorii ariilor naturale protejate, precum şi pentru persoanele fizice şi juridice care deţin sau administrează terenuri şi alte bunuri şi/sau desfăşoară activităţi în perimetrul ariei naturale protejate.



7. 

La articolul 20, alineatele (1), (2) şi (4) vor avea următorul cuprins:


“(1) Pentru supravegherea unor arii naturale protejate şi bunuri ale patrimoniului natural aflate sub regim special de protecţie şi conservare, care nu necesită structuri de administrare special constituite, se instituie calitatea de custode. 


(2) Custozi pot fi persoane fizice sau juridice, care au calificarea, instruirea şi mijloacele necesare pentru a aplica măsurile de ocrotire şi conservare a bunurilor încredinţate, atestate de către autoritatea publică centrală pentru protecţia mediului. 

…………………………………………………


(4) Pentru ariile naturale protejate ce intră în componenţa Reţelei naţionale de arii naturale protejate, modalitatea încheierii convenţiilor şi eliberarea legitimaţiilor de custode sunt în competenţa de reglementare a autorităţii centrale şi locale pentru protecţia mediului, cu avizul Academiei Române.





8.

La articolul 20, alineatul (6) se abrogă.

(6) Pentru activităţi meritorii custozii pot fi recompensaţi şi pot primi distincţii din partea autorităţii publice centrale pentru protecţia mediului şi a Academiei Române, în condiţiile legii.


9.

La articolul 22, alineatul (3) va avea următorul cuprins:


“(3) Ariile naturale protejate, în care sunt permise ecoturismul construcţiile, dotările şi amenajările menţionate la alin. (1) pot fi destinate şi acestui scop, precum şi activităţilor de educaţie ecologică.” 



10.

La articolul 23, alineatele (1), (3) şi (4) vor avea următorul cuprins: 


“(1) Pentru completarea resurselor financiare necesare bunei administrări a ariilor naturale protejate, potrivit planurilor de management şi regulamentelor, administratorii acestora pot institui un sistem de tarife, ce se aprobă de autoritatea centrală pentru protecţia mediului sau, după caz, de autorităţile administraţiei publice locale. 

…………………………………………………


(3) Sumele provenite din tarifele ce se instituie potrivit alin. (1) se vor utiliza de către administratorii ariilor naturale protejate, exclusiv pentru administrarea şi protejarea bunurilor patrimoniului natural ce fac obiectul

prezentei ordonanţe de urgenţă. 


(4) Cuantumul tarifelor stabilite de autoritatea publică centrală pentru protecţia mediului se publică în Monitorul Oficial al României, Partea I.”



11.

Articolul 24 va avea următorul cuprins:


“Art. 24. Pentru unele bunuri floristice şi faunistice ale patrimoniului natural, existente în grădini şi parcuri de agrement, grădini zoologice, precum şi în colecţii muzeistice, ca bunuri ale patrimoniului natural floristic, faunistic, geologic, paleontologic, mineralogic şi de altă natură, măsurile necesare de protecţie şi conservare vor fi luate de către administratorii sau deţinătorii acestora.”



12.

La articolul 30, alineatul (2) va avea următorul cuprins:


“(2) Pentru peşteri zona de protecţie se poate referi la o zonă restrânsă în jurul intrării în peşteră şi la o zonă reprezentată de protecţia integrală sau parţială a peşterii la suprafaţa terenului, care are statut de rezervaţie naturală.”



13. 

La articolul 30, după alineatul (2) se introduc două noi alineate, care devin alin.(3) şi (4) cu următorul cuprins:


“(3) Proprietarii sau administratorii terenurilor ce cuprind intrări de peşteri au obligaţia de a asigura accesul spre aceste intrări.


(4) Beneficiarul unei lucări de investiţii are obligaţia de a anunţa descoperirea oricărei peşteri, în frontul unei lucrări miniere sau unei cariere, cele mai apropiate instituţii abilitate (agenţie de protecţia mediului sau reprezentanţi ai administraţiei publice locale).”



14. 

Articolul 31 va avea următorul cuprins: 


“Art. 31. -(1) Bunurile patrimoniului geologic şi speologic, ca bunuri naturale ale subsolului, sunt, în condiţiile legii, bunuri proprietate publică. 


(2) Peştera reprezintă orice cavitate naturală subterană cu o dezvoltare mai mare de 5 metri şi suficient de mare în secţiune pentru a permite accesul omului.


(3) Resursele peşterii sunt reprezentate de obiecte, materiale, substanţe şi forme de viaţă care există sau se formează în mod natural în peşteri: formaţiuni minerale, roci, sedimente, depozite paleontologice, situri arheologice, specii de plante şi animale, acumulări de ape subterane.


(4) Peşterile se clasifică după cum urmează: 


a) clasa A – cuprinde peşteri de valoare excepţională care, prin interesul ştiinţific sau unicitatea resurselor, sunt reprezentative pentru patrimoniul speologic naţional şi internaţional; 


b) clasa B – cuprinde peşteri de importanţă naţională, care se disting prin mărime, amplasare geografică, raritatea resurselor şi prin potenţial turistic; 


c) clasa C – peşteri de importanţă locală, protejate pentru semnificaţia lor geologică, peisagistică, hidrologică, istorică sau a dimensiunilor;


d) clasa D - cuprinde peşterile care nu întrunesc condiţiile pentru a fi incluse în clasele A şi B. 


(5) Evidenţa peşterilor din clasele A, B şi C se va ţine de către Comisia Patrimoniului Speologic, definită conform art.33, care va întocmi catalogul acestora, luând în considerare propunerile făcute de persoane fizice sau juridice, pe bază de referate de specialitate, avizate de către Academia Română. 


(6) Peşterile din clasa A nu pot face obiectul nici unei amenajări sau modificări a factorilor naturali. Ele pot face obiectul explorărilor speologice, cercetării ştiinţifice sau activităţilor de documentare, pe bază de autorizaţii emise de Comisia Patrimoniului Speologic, în limitele stabilite prin regulamentele şi planurile de management.


(7) Peşterile din clasa A se constituie ca rezervaţii ştiinţifice.


(8) Peşterile din clasa B pot face obiectul explorărilor speologice, cercetării ştiinţifice sau turismului ecologic. De asemenea, ele pot face obiectul unor valorificări economice şi sociale, precum turismul, captarea apei subterane, speoterapia şi alte utilizări similare care nu modifică mediul natural al peşterii, pe baza autorizaţiilor emise de Comisia Patrimoniului Speologic. 


(9) Peşterile din clasa B se constituie ca monumente ale naturii sau rezervaţii naturale, după caz.


(10) Peşterile din clasa C pot face obiectul exploatărilor speologice, cercetării ştiinţifice, amenajărilor turistice sau altor forme de valorificare, pe baza autorizaţiilor emise de către autoritatea locală responsabilă.”



15.

Articolul 32 va avea următorul cuprins:


“Art. 32. – În scopul evitării efectelor negative asupra bunurilor patrimoniului speologic se interzic: 


a) distrugerea sau degradarea resurselor peşterii şi efectuarea de săpături neautorizate; 


b) colectările de faună, fosile sau obiecte de interes arheologic, efectuate fără autorizaţie în peşteri; 


c) pătrunderea, prin forţarea intrării, într-o peşteră protejată închisă şi semnalizată ca atare; 


d) utilizarea neautorizată a peşterilor şi desfăşurarea unor activităţi ce pot pune în pericol stabilitatea, integritatea sau echilibrul natural al peşterilor;


e) dislocarea, vânzarea, cumpărarea, colecţionarea speleotemelor sau altor resurse ale peşterilor; 


f) poluarea peşterilor prin inscripţionare sau prin depozitarea în interiorul lor, sau în contextul de relief cu care acestea comunică în mod direct, de obiecte, deşeuri de orice fel, cadavre, substanţe toxice şi periculoase, combustibili de orice natură; 


g) distrugerea sau degradarea marcajelor ori a panourilor indicatoare din exteriorul sau interiorul peşterilor; 


h) efectuarea neautorizată, în perimetrul de la suprafaţă sau în apropierea intrării unei peşteri protejate, a unor lucrări cum ar fi derocări, defrişări, baraje, explozii, construcţii;


i) îngrădirea accesului persoanelor autorizate spre intrările peşterilor;


j) popularizarea, mediatizarea datelor precise de identificare şi localizare a peşterilor din clasele A şi B, care prin natura lor pot conduce la periclitarea patrimoniului speologic din această categorie.”



16.

Articolul 33 va avea următorul cuprins:


“Art.33. - (1) Pentru conservarea, gestiunea şi administrarea patrimoniului speologic naţional se constituie Comisia Patrimoniului Speologic.


(2) Comisia Patrimoniului Speologic va funcţiona pe baza unui regulament propriu de organizare şi funcţionare, aprobat de către autoritatea publică centrală de protecţia mediului, în termen de 90 de zile de la data intrării în vigoare a legii de aprobare a prezentei Ordonanţe de urgenţă.”



17.

La articolul 36, partea introductivă va avea următorul cuprins: 


“Art.36. – In cadrul şantierelor de exploatare, managerii acestora vor desemna persoane de specialitate sau custozi, după caz, care să vegheze la protejarea bunurilor geologice din fronturile de lucru, asigurându-se astfel:”



18.

La articolul 38, litera a) va avea următorul cuprins: 


“a) autoritatea publică centrală pentru protecţia mediului cu responsabilităţi de coordonare, reglementare, supraveghere şi control;”






PREŞEDINTE,














SECRETAR,




IOAN OLTEAN



         

KOVACS CSABA TIBERIU

Experţi parlamentari

Dan Manoleli

Iulia Toader

